Metsaerakond

Metsaerakond oli Eesti erakond, mis tegutses aastatel 1994–1999. Erakonda kuulusid riigimetskondade metsaülemad. Erakonna esimees oli Vello-Taivo Denks.

Metsaerakond osales 1995. aasta Riigikogu valimistel ja kogus 3239 häält (0,6% häälte koguarvust). Metsaerakonna nimekirjas kandideeris 31 inimest, teiste seas Jüri Liim, Mario Kivistik ja Kaupo Ilmet. Enim hääli sai Jõgeva- ja Tartumaal kandideerinud Ilmet.Riigikogu valimine. 5. märts 1995. Hääletamistulemus Vabariigi Valimiskomisjoni veebilehel

1998. aasta septembri lõpus otsustas Metsaerakonna volikogu erakonna tegevuse lõpetada. Erakonnaseaduse kohaselt pidi erakonnas sama aasta 1. oktoobri seisuga olema vähemalt 1000 liiget. Metsaerakonnas oli 870 liiget. Vello-Taivo Denksi sõnul oleks erakond suutnud nõutava liikmete arvu kokku saada, aga sisuliselt poleks see midagi muutnud.Metsaerakond lakkas olemast, Postimees, 26. september 1998.

Erakondade registrist kustutati Metsaerakond 1999. aasta 26. veebruaril.

 Viited 


Kategooria:Eesti endised erakonnad